brand – Pretoria.ws
ŉ Man in sy 30’s is in ŉ kritieke toestand per helikopter na die Milpark-hospitaal in Johannesburg gehaas nadat daar ŉ ontploffing plaasgevind het in die fabriek in Pretoria waar hy werksaam is.
Xander Loubser, woordvoerder en paramedikus van Best Care-ambulansdienste, het aan Maroela Media gesê hulle het die man op die toneel gestabiliseer en na die skouterrein vervoer waar hy deur ŉ mediese helikopter opgelaai is.
“Hy het baie ernstige wonde aan sy gesig, bolyf, borskas, arms en die res van sy lyf opgedoen. Ons moes ŉ aar in sy been kry om die drup in te sit,” het Loubser gesê.
Volgens hom is niemand anders tydens die voorval beseer nie. “Dit blyk dat ŉ gasbottel ontplof het,” het Loubser gesê.
Johan Pieterse, woordvoerder van die Tshwane-nooddienste, het aan Maroela Media gesê die brandweer is tans op die toneel aangesien die brand weer opgevlam het. “Dit gebeur gereeld, dit lyk of alles geblus is, …